Беҙҙә урындағы үҙидара тураһындағы 131-се Федераль законды һаман белмәйҙәр, әллә белергә теләмәйҙәр. Район хакимиәте нимә эшләргә тейеш, ауыл хакимиәтенең бурыстары нимәлә – унда барыһы ла яҙылған. Шулай ҙа ауыл кешеләре өсөн иң мөһиме – был Закондың 27-се статьяһы. Ул территориаль йәмәғәтселек үҙидараһы ойошторорға рөхсәт бирә. Ошо совет ауыл биләмәһен үҙ милке итеп хосусилаштыра ала. Тимәк, артабан был ерҙе файҙаланыусы ойошмаларға йәки эшҡыуарҙарға ауыл халҡына һалым түләргә тура киләсәк. Әгәр ҙә, киреһенсә, улары өлгөрөп ҡала икән – ауыл кешеләре уларҙың хосуси участкалары аша йөрөргә һәм шул эшҡыуарҙарға түләргә мәжбүр буласаҡ. Юҡ шул, һаман да йоҡлайбыҙ, ауыл старосталары бар ҙа бит...